Source: https://www.scribd.com/doc/41264825/Podanie-Na-Generalnu-Prokuraturu
Timestamp: 2017-03-23 22:28:57+00:00
Document Index: 4000210

Matched Legal Cases: ['§ 59', 'čl. 13', 'čl. 16', 'čl. 19', 'čl. 22', 'čl. 7', 'čl. 10', 'čl. 13', 'čl. 8', '§ 59', '§ 59', 'čl. 13']

BrowseInterestsStay InformedCareerPersonal GrowthFiction & BiographiesHealth & FitnessLifestyleCultureBrowse byBooksAudiobooksNews & MagazinesSheet MusicBrowse allUploadSign inJoinEUROPEAN INFORMATION SOCIETY INSTITUTE, O. Z.Dobrianskeho 1580, 093 01 Vranov nad Topľou, Slovakia IČO: 42 227 950, www.eisionline.org, eisi@eisionline.org
Generálna prokuratúra Slovenskej republiky Štúrova 2, 812 85 Bratislava
Vo Vranove nad Topľou, dňa 04.10.2010
Dovoľujeme si Vás týmto upozorniť na nesúlad § 59 a ods. 6, 7 zákona NR SR č. 610/2003 Z.z. o elektronických komunikáciách v znení neskorších predpisov (ďalej aj „zákon o elektronických komunikáciách“) s • čl. 13 ods. 4, čl. 16 ods. 1, čl. 19 ods. 2, 3, čl. 22 Ústavy SR, • čl. 7 ods. 1, čl. 10 ods. 2, 3, čl. 13 ústavného zákona č. 23/1991 Zb., ktorým sa uvádza Listina základných práv a slobôd (ďalej aj „Listina“) a • čl. 8 Dohovoru o ochrane ľudských práv a základných slobôd (ďalej aj „Dohovor“)
Zákon o elektronických komunikáciách v § 59a ods. 6, 7 ukladá poskytovateľom elektronických komunikácií1 povinnosť uchovávať na účely vyšetrovania, odhaľovania a stíhania trestných činov súvisiacich s terorizmom, nedovoleným obchodovaním,
organizovanou trestnou činnosťou, únikom a ohrozením utajovaných skutočností a s trestnými činmi spáchanými nebezpečným zoskupením, prevádzkové údaje, lokalizačné údaje a údaje komunikujúcich strán odo dňa uskutočnenia komunikácie počas 6 mesiacov, ak ide o pripojenie k internetu, internetovú elektronickú poštu a telefonovanie prostredníctvom internetu a počas 12 mesiacov, ak ide o ostatné druhy komunikácie. Predmetom uchovávania je niekoľko desiatok údajov, ktoré príloha č. 4 zákona o elektronických komunikáciách pre ich množstvo rozdeľuje ešte do niekoľkých príznačných kategórií: • • • • • • Identifikácia zdroja komunikácie, Indetifikácia adresáta komunikácie, Indetifikácia dátumu, času a trvania komunikácie Indetifikácia typu komunikácie Indetifikácia použíteho komunikačného zariadenia Indetifikácia polohy komunikujúceho
Zavedenie povinnosti uchovávať údaje podľa vyššie uvedených ustanovení predstavuje cítiteľný zásah do súkromného života, nakoľko sa uchovávajú informácie o každom telefonickom hovore, textovej správe, či emaily, a to v širokom rozsahu, najmä kto, kedy, s kým telefonoval, kde sa nachádzal, komu a odkiaľ posielal email, či textovú správu, aký telefón alebo službu použil a mnoho ďalších.
1 Podnik na účely tohto zákona je každá osoba, ktorá je oprávnená poskytovať sieť, službu alebo sieť a službu v oblasti elektronických komunikácií bez ohľadu na právnu formu a spôsob financovania, napr. mobilný operátori, poskytovatelia internetového pripojenia
Na základe údajov, ktoré takto sa uchovávajú je možné zostaviť dokonalý osobnostný, komunikačný a pohybový profil jednotlivca odhaľujúci radu podstatných charakteristík jeho identity a chovania, inými slovami odhaľujú podstatnú časť jeho súkromia. To potvrdzuje aj výskum vykonaný centrom pri Massachussets Institute of Technology, ktorý ukázal že až s 90% presnosťou je možné na základe vyššie uvedených údajov určiť okruh spolupracovníkov, priateľov a známych. Dokonca, je podľa takéto profilu možné predpovedať aj správanie sa jednotlivca (napr. kedy sa bude nachádzať doma, v práci alebo na inom mieste)2. Je teda zrejmé, že uchovávanie podrobných prevádzkových údajov o všetkej komunikácií, spolu s lokalizáciou komunikujúcich strán a údajov o internetových službách je potrebné hodnotiť ako výrazný a bezprecedentný zásah do práva na súkromný život.3
Plošné a preventívne uchovávanie dát bez existencie akéhokoľvek predchádzajúceho podozrenia z ohrozenia, či porušenia zákonom chránených záujmov vedie k záveru, že vlastne každá osoba je a priori považovaná za podozrivú. Takýto záver je však v rozpore so základnou zásadou demokratického právneho štátu, a to zásadou prezumpcie neviny, ktorá vychádza z klasického chápania „praesumptio boni viri“, podľa ktorého sa občan zásadne považuje za dobrého a spravodlivého až do okamihu, kým sa preukáže opak.
Z okruhu osôb, ktorých údaje sú takto preventívne uchovávané, nie sú dokonca vylúčené ani osoby, ktoré sú inak viazané povinnosťou mlčanlivosti (napr. advokáti, lekári). Z prevádzkových a lokalizačných údajov je totiž veľmi jednoduché zistiť množstvo údajov, ktoré inak podliehajú prísnej dôvernosti, ako napr. zoznamy klientov/pacientov určitého advokáta/lekára, či frekvenciu a intenzitu ich kontaktu.
Tvrdeným účelom plošného preventívneho uchovávania údajov je vyšetrovanie, odhaľovanie a stíhanie závažných trestných činov, a to najmä terorizmu a organizovaného zločinu. Skutočnosťou však je, že práve tieto osoby najlepšie poznajú spôsoby ako sa takémuto uchovávanie údajov efektívne vyhnúť. Použitie anonymných komunikačných sieti pochádzajúcich z tretích štátov, kde povinnosť takto uchovávať údaje neexistuje, použitie internetových kaviarní, či anonymizácia prostredníctvom proxy serverov sú len niektoré z najznámejších spôsobov.
Viac na: http://reality.media.mit.edu/dyads.php Porov. Hořák, J.: Právo na soukromí versus bezpečnost ve sjednocené Evropě: zamyšlení nad problematikou „data retention“, Acta Universitatis Carolinae, Iuridica, č. 1/2006, s. 81.
Efektívnosť sledovaného účelu právnej úpravy sa tak približuje nule, keďže nevedie k účinnejšiemu boju proti závažnej kriminalite. Ospravedlňujúci dôvod, pre ktorý bolo prijaté takéto obmedzenie hneď niekoľkých základných práv a slobôd, preto postráda účinnosť hodnú takéhoto obmedzenia.
Generálnej prokuratúre ako jednému z najdôležitejších orgánov ochrany ústavnosti preto dávame do pozornosti fakt, že ustanovenia § 59a ods. 6 a 7 zákona o elektronických komunikáciách sú v priamom rozpore so zásadou, že pri obmedzovaní základných práv a slobôd sa musí dbať na ich podstatu a zmysel, pričom obmedzenia možno použiť len na ustanovený cieľ (čl. 13 ods. 4 Ústavy). Je porušením tohto ustanovenia, ak právo na nedotknuteľnosť súkromia, súkromný život, ochranu pred neoprávneným zhromažďovaním údajov o svojej osobe a tajomstva dopravovaných správ, štát obmedzí spôsobom, ktorý jednak postráda dosiahnuteľný cieľ, ale najmä ohrozuje ich samotnú podstatu.
Vážený Generálny prokurátor, žiadame Vás preto, aby ste sa postavili na stranu ochrany ľudských práva a slobôd obyvateľov Slovenskej republiky a bez odkladu predložili uvedené ustanovenia na posúdenie Ústavnému súdu SR.
S úctou za EISI
................................. Ľubomír Lukič
................................... Martin Husovec
More From This UserSkip carouseln PROLUX - Odvolani Proti Rozsudku-127255545313066PROLUX - Odvolani Proti Rozsudku-127255545313066Rozsudok_NSSR_TIPOSvsLEMIKON_30112010Rámcový návrh na zmenu pravidiel EISIGoogle Books Search - právní hrozba nebo výzvaThe legal aspects of search enginesDomain name as know-howBleskovky.skLadies Dont Watch PornZodpovednosť ISPBSA vs. Ministry of Culture CRSelected legal issues of search engines - Keyword advertising (in Slovak)
Sign up to vote on this titleUsefulNot usefulPodanie Na Generalnu Prokuraturu by Hutko0.0 (0)EmbedDownloadDescriptionData retention objectionsData retention objectionsInterests: Types, Business/Law, Court FilingsRead on Scribd mobile: iPhone, iPad and Android.Copyright: Attribution Non-Commercial (BY-NC)Download as PDF, TXT or read online from ScribdFlag for inappropriate contentShow moreShow less
Relatedn PROLUX - Odvolani Proti Rozsudku-127255545313066by HutkoPROLUX - Odvolani Proti Rozsudku-127255545313066by HutkoRozsudok_NSSR_TIPOSvsLEMIKON_30112010by HutkoRámcový návrh na zmenu pravidiel EISIby HutkoGoogle Books Search - právní hrozba nebo výzvaby HutkoThe legal aspects of search enginesby HutkoDomain name as know-howby HutkoBleskovky.skby HutkoLadies Dont Watch Pornby HutkoZodpovednosť ISPby HutkoBSA vs. Ministry of Culture CRby HutkoSelected legal issues of search engines - Keyword advertising (in Slovak)by HutkoMore From HutkoSkip carouseln PROLUX - Odvolani Proti Rozsudku-127255545313066PROLUX - Odvolani Proti Rozsudku-127255545313066Rozsudok_NSSR_TIPOSvsLEMIKON_30112010Rámcový návrh na zmenu pravidiel EISIGoogle Books Search - právní hrozba nebo výzvaThe legal aspects of search enginesDomain name as know-howBleskovky.skLadies Dont Watch PornZodpovednosť ISPBSA vs. Ministry of Culture CRSelected legal issues of search engines - Keyword advertising (in Slovak)